CELEX: 32004R1850
Language: sl
Date: 2004-10-25 00:00:00
Title: Uredba Komisije (ES) št. 1850/2004 z dne 25. oktobra 2004 o spremembi Uredbe (ES) št. 1117/2004 o določitvi deviznega tečaja za leto 2004 za nekatere neposredne pomoči in ukrepe strukturne ali okoljske narave na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in Slovaški

26.10.2004   
            
            
               SL
            
            
               Uradni list Evropske unije
            
            
               L 323/5
            
         
      UREDBA KOMISIJE (ES) št. 1850/2004
   z dne 25. oktobra 2004
   o spremembi Uredbe (ES) št. 1117/2004 o določitvi deviznega tečaja za leto 2004 za nekatere neposredne pomoči in ukrepe strukturne ali okoljske narave na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in Slovaški
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Komisije (ES) št. 751/2004 z dne 22. aprila 2004 o določitvi nekaterih operativnih dogodkov za devizni tečaj za leto 2004 za Češko republiko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško zaradi upoštevanja njihovega pristopa k Evropski uniji (1) in zlasti drugega pododstavka člena 1 Uredbe,
   ob upoštevanju naslednjega:
   
               (1)
            
            
               Devizni tečaj, naveden v Prilogi Uredbe Komisije (ES) št. 1117/2004 (2), se uporablja za programe podpore, za katere je bil operativni dogodek za devizni tečaj določen 1. maja 2004 v prej omenjenih državah članicah, v skladu z Uredbo Komisije (ES) št. 751/2004.
            
         
               (2)
            
            
               Po spremembi Uredbe (ES) št. 751/2004 z Uredbo (ES) št. 1843/2004 se operativni dogodek za devizni tečaj, ki je v uporabi leta 2004 na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in Slovaški za menjavo v nacionalno valuto za plačilo na površino za lupinarje iz naslova IV poglavja 4 Uredbe Sveta (ES) št. 1782/2003 (3), ki določa tako skupna pravila za sheme neposrednih podpor v okviru skupne kmetijske politike kot tudi nekatere sheme podpor za kmete in spreminja nekatere uredbe, določi na dan začetka veljavnosti Pristopne pogodbe iz leta 2003.
            
         
               (3)
            
            
               Uredba (ES) št. 1117/2004 se ne sklicuje na plačilo na površino za lupinarje iz naslova IV poglavja 4 Uredbe (ES) št. 1782/2003. Vendar je treba določiti, da se davki, določeni v Prilogi Uredbe (ES) št. 1782/2003, uporabljajo tudi za plačilo na površino za lupinarje.
            
         
               (4)
            
            
               Zato je treba spremeniti Uredbo (ES) št. 1117/2004 –
            
         SPREJELA NASLEDNJO UREDBO:
   Člen 1
   V prvem odstavku člena 1 Uredbe (ES) št. 1117/2004 se doda naslednja točka (e):
   
               „(e)
            
            
               plačilo na površino za lupinarje iz naslova IV poglavja 4 Uredbe (ES) št. 1782/2003.“.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. oktobra 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 118, 23.4.2004, str. 19. Uredba, kakor je bila nazadnje spremenjena z Uredbo (ES) št. 1843/2004 (UL L 322, 23.10.2004, str. 10).
   
      (2)  UL L 217, 17.6.2004, str. 8.
   
      (3)  UL L 270, 21.10.2003, str. 1. Uredba, kakor je bila nazadnje nazadnje spremenjena z Uredbo (ES) št. 864/2004 (UL L 161, 30.4.2004, str. 48).